Na mrtvi dan
Lijepe vile i ljuvene,
   skladna družbo izabrana,
   lijepo ti ste urešene
   danas na dan Mrtva dana.

Nu, mlađahne, promislite
   da one lijepe rajske vile
   za kijeh danas vi molite
   i one su take bile.

Svaka od njih tako oholi,
   svaka vodi vijek veseo,
   danu smrt im svijem odoli
   i obrati ih u pepeo.

Cvjetice je povenulo
   ke im usti resijaše,
   a sunce je pomrknulo
   sred pogleda ke im sijaše.

Studen kami njih sad krije,
   crna zemlja njih naprave
   kako brijeme pridobije
   ljepos i sve svijeta slave.

Ivan Bunić Vučić

sr:Na mrtvi dan